(Aangestuur vanaf Claude E. Shannon)
Petoskey, Michigan, VSA
24 Februarie 2001 (op 84)
Medford, Massachusetts, VSA
Wiskunde en Elektriese Ingenieurswese
Instituut vir Gevorderde Studie
Danny Hillis, Ivan Sutherland, Bert Sutherland, Heinrich Arnold Ernst
Bemonsteringsteorie van Nyquist–Shannon
Teorie van Shannon–Hartley
Bronkodeteorie van Shannon
Interpolasieformule van Whittaker–Shannon
IEEE Eremedalje (1966)
Nasionale Wetenskapmedalje (1966)
Claude E. Shannon-toekenning (1972)
John Fritz-medalje (1983)
Nasionale Uitvinderseresaal (2004)
Claude Elwood Shannon (*30 April 1916 – †24 Februarie 2001) was ’n Amerikaanse wiskundige, elektroniese ingenieur en kriptograaf en staan bekend as die “vader van die inligtingsteorie”.
Shannon is bekend vir sy formulering van die inligtingsteorie wat hy in ’n baanbrekende artikel in 1948 gepubliseer het. Ook aan hom toegedig is die vestiging van die digitale rekenaar en die digitalestroombaanontwerpteorie wat hy in 1937 as 21-jarige meestersgraadstudent aan die Massachusetts Institute of Technology waar hy in sy proefskrif bewys het dat elektriese toestelle van boolse algebra enige logiese, numeriese verhouding om bou en oplos. Shannon het ook bydraes gemaak tot die veld van kriptoanalise wat deur die geallieerde magte gedurende die Tweede Wêreldoorlog gebruik is, insluitend sy basiese werk oor kodekraking en beveiligde telekommunikasie.
Shannon is in Petoskey, Michigan gebore. Sy vader, Claude Sr. (1862–1934) is ’n afstammeling van die vroeë setlaars in New Jersey, was ’n sakeman en vir ’n wyle ’n boedelverdelingsregter. Shannon se moeder, Mabel Wolf Shannon (1890–1945) was ’n taalonderwyseres en vir ’n aantal jaar skoolhoof van die Gaylord Hoërskool. Die grootste gedeelte van die eerste sestien jaar van sy lewe is in Gaylord, Michigan deurgebring waar hy skool bygewoon het en in 1932 daar ook skool klaargemaak het. Shannon het ’n voorliefde vir meganiese en elektriese dinge begin toon. Sy beste vakke was wetenskap en wiskunde. By die huis het hy toestelle soos modelvliegtuie, ’n radiobeheerde modelboot en koordlose telegraafstelsel waarmee hy met ’n vriend ’n halfmyl weg gekorrespondeer het, gebou. In sy grootwordjare het hy gewerk as boodskapper vir die Western Union-maatskappy.
As kind was Shannon se held Thomas Edison en hy het later in sy lewe uitgevind dat hulle verlangs verwant is. Albei was nakomelinge van John Ogden (1609–1682), ’n koloniale leier en voorvader van talle vooraanstaande mense.
Shannon was apolities en ’n ateïs.
↑ (en) Poundstone, William (2005). Fortune’s Formula : The Untold Story of the Scientific Betting System That Beat the Casinos and Wall Street. Hill & Wang. ISBN 978-0-8090-4599-0.
↑ (en) MIT Professor Claude Shannon sterf; was stigter van digitale kommunikasie, MIT — Nuuskantoor, Cambridge, Massachusetts, 27 Februarie 2001
↑ CLAUDE ELWOOD SHANNON, Versamelde Referate, Geredigeer deur N.J.A. Sloane en Aaron D. Wyner, IEEE press, ISBN 0-7803-0434-9
↑ (en) William Poundstone (2010). Fortune's Formula: The Untold Story of the Scientific Betting System. Macmillan. p. 18. ISBN 978-0-374-70708-8. Shannon het homself beskryf as ’n ateïs en was apolities. |access-date= requires |url= (help)
Ontsluit van "https://af.wikipedia.org/w/index.php?title=Claude_Shannon&oldid=1972178"
Die bladsy is laas op 8 April 2019 om 06:52 bygewerk.